ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী নতুন দিল্লি থেকে ভার্চ্যুয়ালি ‘পিএম বিশ্বকর্মা’ প্রকল্পের সূচনা করেছেন
দুর্গাপুর, ১৭ সেপ্টেম্বর, ২০২৩
বিশ্বকর্মা পুজো উপলক্ষে প্রধানমন্ত্রী শ্রী নরেন্দ্র মোদী প্রথাগত শিল্পী ও কারিগরদের মানোন্নয়নে নতুন দিল্লি থেকে ভার্চ্যুয়ালি ‘পিএম বিশ্বকর্মা’ প্রকল্পের সূচনা করেছেন। এই উপলক্ষে পশ্চিমবঙ্গের দুর্গাপুরে সেন্ট্রাল রিজার্ভ পুলিশ ফোর্স -এর দপ্তরে এক অনুষ্ঠানের আয়োজন করা হয়। এই অনুষ্ঠানে কেন্দ্রীয় পরিবেশ, বন ও জলবায়ু পরিবর্তন এবং উপভোক্তা বিষয়ক, খাদ্য ও গণবন্টন প্রতিমন্ত্রী শ্রী অশ্বিনী কুমার চৌবে উপস্থিত ছিলেন।
অনুষ্ঠানে শ্রী চৌবে বলেন, ‘পিএম বিশ্বকর্মা’ প্রকল্পের মধ্য দিয়ে হস্তশিল্পীদের সহায়তা এবং তাঁদের মানোন্নয়নে প্রধানমন্ত্রীর অঙ্গীকার প্রতিফলিত হয়েছে। এই প্রকল্পের মধ্য দিয়ে তিনি যুগ যুগ ধরে আমাদের সুপ্রাচীন ও বৈচিত্র্যপূর্ণ ঐতিহ্যকে যে শিল্পী এবং কারিগররা বাঁচিয়ে রেখেছেন, তাঁদের আর্থিক সহায়তার ব্যবস্থা করেছেন, এর ফলে স্থানীয় পণ্য ও শিল্পের বিকাশসাধনও নিশ্চিত হবে।
হস্তশিল্পীদের জন্য শুরু হওয়া আজকের এই প্রকল্পটির বাজেট বরাদ্দ করা হয়েছে ১৩ হাজার কোটি টাকা। এই প্রকল্পে কাঠের কাজের শিল্পী, নৌকা প্রস্তুতকারক, অস্ত্র প্রস্তুতকারক, কামার, হাতুড়ি ও ছোটোখাটো সরঞ্জাম নির্মাতা, তালা নির্মাতা, স্বর্ণকার, মৃৎশিল্পী, ভাস্কর, প্রস্তরশিল্পী, জুতোর কারিগর, রাজমিস্ত্রী, ঝুড়ি/মাদুর/ঝাঁটা নির্মাতা, পুতুল ও খেলনা নির্মাতা , কেশশিল্পী, মালাকর, রজক, পোষাক প্রস্তুতকারক এবং মাছ ধরার জাল নির্মাতারা উপকৃত হবেন। অসংগঠিত ক্ষেত্রের সঙ্গে যুক্ত এইসব শিল্পীরা মূলত সমাজের পিছিয়ে পড়া শ্রেণীভুক্ত।
এই উদ্যোগের মূল উদ্দেশ হল হস্তশিল্পীদের উন্নতমানের পণ্য সামগ্রী প্রস্তুতে সহায়তা করা। ফলস্বরূপ, দেশীয় এবং আন্তর্জাতিক বাজারের মূল্যশৃঙ্খলে এইসব পণ্য সামগ্রীকে অন্তর্ভুক্ত করা যাবে। সংশ্লিষ্ট পেশার মানুষদের যথাযথ প্রশিক্ষণের মাধ্যমে দক্ষতা বৃদ্ধি করে তাঁদের কাজের স্বীকৃতির উদ্যোগ নেওয়া হয়েছে।
এই প্রকল্পে দক্ষতার মূল্যায়ন, মূল প্রশিক্ষণ এবং উন্নত প্রশিক্ষণের ব্যবস্থা করা হবে। প্রশিক্ষণের সময় প্রশিক্ষিতদের দৈনিক ৫০০ টাকা সহায়ক ভাতা দেওয়া হবে। এছাড়াও প্রশিক্ষিত ব্যক্তিদের বিভিন্ন সরঞ্জাম কেনার জন্য সর্বোচ্চ ১৫ হাজার টাকা আর্থিক সহায়তা দেওয়া হবে। সুবিধাভোগীদের ১৮ মাসের মেয়াদে ১ লক্ষ টাকার ঋণের ব্যবস্থাও থাকছে। এই ঋণ পরিশোধ করলে দ্বিতীয় কিস্তিতে তাঁরা ৩০ মাসের মেয়াদে আরও ২ লক্ষ টাকা ঋণ পাবেন। অর্থাৎ প্রশিক্ষিতদের মোট ৩ লক্ষ টাকা ঋণ দেওয়ার সংস্থান থাকছে। এই ঋণের জন্য ৫ শতাংশ হাতে সুদ দিতে হবে। হস্তশিল্পীরা ডিজিটাল পদ্ধতিতে আর্থিক লেনদেন করলে তাঁদের জন্য বিশেষ উৎসাহ ভাতার ব্যবস্থা থাকবে।
দুর্গাপুরে আয়োজিত এই অনুষ্ঠানে প্রাক্তন কেন্দ্রীয় মন্ত্রী শ্রী এস এস আলুওয়ালিয়া, সিআরপিএফ-এর ডেপুটি আইজি শ্রী দেবব্রত ভট্টাচার্য, ন্যাশনাল ইনস্টিটিউট অফ টেকনোলজির ডিরেক্টর শ্রী অরবিন্দ চৌবে এবং দুর্গাপুর স্টিল প্ল্যান্টের ডিরেক্টর শ্রী বিপি সিং সহ বিশিষ্টজনেরা উপস্থিত ছিলেন। এই অনুষ্ঠানে ২০০ জন হস্তশিল্পী অংশ নেন।
শিলিগুড়িতে আরেকটি অনুষ্ঠানে কেন্দ্রীয় স্বরাষ্ট্র এবং যুব বিষয়ক এবং ক্রীড়া প্রতিমন্ত্রী শ্রী নিশীথ প্রামাণিক উপস্থিত ছিলেন। ওই অনুষ্ঠানে দার্জিলিং-এর জেলাশাসক ডঃ প্রীতি গোয়েল, দার্জিলিং-এর সাংসদ শ্রী রাজু বিস্ত এবং শিলিগুড়ি বিধায়ক ডঃ শঙ্কর ঘোষ অংশগ্রহণ করেন।
AC/ CB /SKD/
(Visitor Counter : 11
শ্রমওকর্মসংস্থানমন্ত্রক
শ্রী সন্তোষ কুমার গাঙ্গোয়ার জানালেন ইএসআইসি সুবিধাপ্রাপকদের চিকিৎসা পরিষেবা দিতে অংশীদার হল পিএমজেএওয়াই
নয়াদিল্লি, ১৩ নভেম্বর, ২০১৯
ভারত সরকারের শ্রম এবং কর্মসংস্থান মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ার জানিয়েছেন, ইএসআইসি সম্প্রতি যে উদ্যোগ নিয়েছে তাতে ১০২টি নতুন স্বীকৃত জেলাতে ইএসআইসি সুবিধাপ্রাপকদের আয়ুষ্মান ভারতের পিএমজেএওয়াই-এর অধীনে চিকিৎসা পরিষেবা দেওয়া হবে। হাসপাতাল খোলার বিধিও কিছু শিথিল করেছে ইএসআইসি বলেও তিনি জানান। এছাড়াও তিনি ‘ইএসআইসি – চিন্তা সে মুক্তি’ মোবাইল অ্যাপ এবং হেল্পডেস্কের কথাও জানান।
নতুন দিল্লিতে আজ সিরি ফোর্ট প্রেক্ষাগৃহে দিল্লির রোহিনীর ইএসআইসি ডেন্টাল কলেজ অ্যান্ড হসপিটালের তৃতীয় স্নাতক অনুষ্ঠানে প্রধান অতিথি হিসেবে শ্রী গাঙ্গোয়ার ছাত্রদের উজ্জ্বল ভবিষ্যতের কামনা করেন এবং তাদের সাফল্যের জন্য অভিনন্দন জানান।
রোহিনীর ইএসআইসি ডেন্টাল কলেজ শ্রম ও কর্মসংস্থান মন্ত্রকের অধীনে দিল্লি এবং জাতীয় রাজধানী অঞ্চলে তৃতীয় সরকারি ডেন্টাল কলেজ। ডেন্টাল কাউন্সিল অফ ইন্ডিয়ার বিধি-নিয়ম কঠোরভাবে মেনে বিডিএস পাঠক্রম পড়ানো হয় এই প্রতিষ্ঠানে। গুরু গোবিন্দ সিং ইন্দ্রপ্রস্থ বিশ্ববিদ্যালয়ের স্বীকৃতিপ্রাপ্ত এই প্রতিষ্ঠান।
ইএসআইসি সামাজিক সুরক্ষা সংস্থা হিসেবে একটি অগ্রণী প্রতিষ্ঠান যেখানে নানা ধরনের অসুস্থতার সুলভে চিকিৎসা করা হয় এবং কোন কর্মচারীর মৃত্যু হলেও বিশেষ আর্থিক অনুদানও দেওয়া হয়। ১০ বা তার বেশি ব্যক্তি কাজ করেন এমন সংস্থায় ইএসআই আইন প্রযোজ্য। মাসে ২১ হাজার টাকা পর্যন্ত বেতন পান এমন কর্মচারীরা স্বাস্থ্য বিমার সুবিধা পাবেন। বর্তমানে এই আইন গোটা দেশের ১২ লক্ষ ১১ হাজার কারখানা বা প্রতিষ্ঠানে চালু রয়েছে। শ্রমিকদের ৩.৪৯ কোটি পরিবার এর সুবিধা উপভোগ করছেন। ১৩ কোটি ৫৬ লক্ষ মানুষ আছেন এর আওতায়। ১৯৫২-য় প্রতিষ্ঠিত হওয়ার পর ইএসআইসি এ পর্যন্ত ১৫৯টি হাসপাতাল ১,৫০০ ডিসপেন্সারি, ১৪৮টি আইএসএম ইউনিট, ৭৯৩টি শাখা ২৯ ডিসপেন্সারি-কাম-ব্রাঞ্চ অফিস এবং ৬৪টি আঞ্চলিক ও উপ-আঞ্চলিক বিভাগীয় অফিস স্থাপন করেছে।
CG/AP/DM
(Visitor Counter : 74
স্বাস্থ্যওপরিবারকল্যাণমন্ত্রক
পরিবার পরিকল্পনা নিয়ে আন্তর্জাতিক সম্মেলনে ২০২২-এ পরিবার পরিকল্পনায় নেতৃত্বদানের জন্য  ভারত সম্মান অর্জন করেছে
নয়াদিল্লি, ১৮ নভেম্বর ২০২২
আধুনিক পরিবার পরিকল্পনা পদ্ধতি উন্নত করতে ভারতের প্রচেষ্টা আন্তর্জাতিক স্তরে স্বীকৃতি লাভ করল। ভারতই একমাত্র দেশ যে ২০২২-এর পরিবার পরিকল্পনায় নেতৃত্বদানের  জন্য সম্মান লাভ করেছে। থাইল্যান্ডের পাটায়া শহরে পরিবার পরিকল্পনা নিয়ে অনুষ্ঠিত এই আন্তর্জাতিক সম্মেলনে ভারত এই সম্মান লাভ করে।
পরিবার পরিকল্পনায় উন্নতিসাধনে ভারতের এই সাফল্যকে সাধুবাদ জানিয়ে স্বাস্থ্য ও পরিবারকল্যাণ মন্ত্রী ডঃ মনসুখ মাণ্ডব্য এক ট্যুইটে তাঁর উচ্ছাস প্রকাশ করেছেন। তিনি বলেছেন, ভারত পরিবার পরিকল্পনায় নেতৃত্বদানের জন্য মর্যাদাপূর্ণ এক্সেল সম্মান পেয়েছে। এটি প্রধানমন্ত্রী নরেন্দ্র মোদীর নেতৃত্বে সঠিক তথ্য নির্ভর এবং বিশ্বস্ত পরিষেবার ভিত্তিতে উন্নত পরিবার পরিকল্পনা প্রদানের স্বীকৃতি।
মহিলা ও তাঁদের স্বাস্থ্যের ক্ষেত্রে সুস্থায়ী উন্নয়নের লক্ষ্য অর্জনে পরিবার পরিকল্পনার ক্ষেত্রে ভারত উন্নতি করেছে।
অংশগ্রহণকারী ১২০টিরও বেশি দেশকে নিয়ে এই আন্তর্জাতিক সম্মেলনে বিভিন্ন সংস্থা এবং ব্যক্তি অংশ নিয়েছেন। পরিবার পরিকল্পনার ক্ষেত্রে যে বৈজ্ঞানিক পন্থার প্রয়োগ নিয়ে এই আন্তর্জাতিক সম্মেলনে আলোচনা হয়। এই সম্মেলনে ৩,৫০০ প্রতিনিধি অংশ নেন এবং কয়েক হাজার প্রতিনিধি ভার্চ্যুয়াল মাধ্যমে এতে অংশগ্রহণ করেন।
PG/AB/DM/
(Visitor Counter : 96
আইনওবিচারমন্ত্রক
এলাহাবাদ হাইকোর্টে অতিরিক্ত ৭ জন বিচারপতি
নয়াদিল্লি, ২৪ মার্চ ২০২১
রাষ্ট্রপতি সংবিধানের ২২৪ নম্বর ধারার ১ উপধারা অনুযায়ী প্রদত্ত ক্ষমতা বলে এলাহাবাদ হাইকোর্টে অতিরিক্ত ৭ জন বিচারপতির নিয়োগে অনুমোদন দিয়েছে। কেন্দ্রীয় ন্যায় বিচার দপ্তর গত সোমবার এ সংক্রান্ত বিজ্ঞপ্তি জারি করেছে। রাষ্ট্রপতি এলাহাবাদ হাইকোর্টে যে ৭ জন বিচারপতি নিয়োগ অনুমোদন করেছেন, তাঁরা হলেন – মহম্মদ আসলম, অনীল কুমার ওঝা, সাধনা রানী , নবীন শ্রীবাস্তব, সৈয়দ আফতাব হুসেন রিজভি, অজয় ত্যাগী এবং অজয় কুমার শ্রীবাস্তব।
ন্যায় বিচার দপ্তরের জারি করা বিজ্ঞপ্তিতে উল্লেখ করা হয়েছে, বিচারপতি সাধনা রানী , সৈয়দ আফতাব হুসেন রিজভি এবং অজয় কুমার শ্রীবাস্তব যেদিন থেকে দায়িত্ব গ্রহণ করবেন, সেদিন থেকে দু’বছর তাঁরা ঐ পদে বহাল থাকবেন। অন্যদিকে, মহম্মদ আসলম ২০২৩ সালের ১৪ জানুয়ারি পর্যন্ত অনীল কুমার ওঝা ২০২২ সালের পয়লা জুলাই পর্যন্ত, নবীন শ্রীবাস্তব ২০২১ সালের ১৯ ডিসেম্বর পর্যন্ত এবং অজয় ত্যাগী ২০২২ সালের ৩১ ডিসেম্বর পর্যন্ত বিচারপতি হিসাবে দায়িত্ব পালন করবেন।
জলশক্তি মন্ত্রক
গঙ্গা কোয়েস্ট ২০২২ একটি অনলাইন ক্যুইজ প্রতিযোগিতায় ১ লক্ষেরও বেশি মানুষ অংশগ্রহণ করেছেন
নয়াদিল্লি, ২১ এপ্রিল, ২০২২
প্রধানমন্ত্রী শ্রী নরেন্দ্র মোদীর নমামি গঙ্গে কর্মসূচিকে একটি গণআন্দোলনে রূপান্তরিত করার দৃষ্টিভঙ্গী নিয়ে, শিক্ষার্থীদের উপর বিশেষ নজর দিয়ে ট্রি ক্রেজ ফাউন্ডেশনের সঙ্গে ন্যাশনাল মিশন ফর টিম গঙ্গা ২০১৯ সালে এই অনলাইন ক্যুইজ প্রতিযোগিতা গঙ্গা কোয়েস্ট শুরু করে। এ বছর গঙ্গা কোয়েস্ট ২০২২ ক্যুইজ প্রতিযোগিতা ৭ই এপ্রিল থেকে শুরু হয়েছে। ইতিমধ্যেই ১ লক্ষেরও বেশি মানুষ, বিশেষ করে ছেলেমেয়েরা এই অনলাইন ক্যুইজ প্রতিযোগিতায় অংশ নিয়েছেন। এই ক্যুইজ প্রতিযোগিতার শেষ তারিখ হ’ল ২২শে মে। উল্লেখ্য, এই দিনটি আন্তর্জাতিক জীব বৈচিত্র্য দিবস হিসাবে উদযাপন করা হয়। আগামী ৫ই জুন বিশ্ব পরিবেশ দিবসে বিজয়ীদের নাম ঘোষণা করা হবে। এই প্রতিযোগিতায় অংশগ্রহণ করতে ক্লিক করুন www.clap4ganga.com
– এই ওয়েবসাইটে।
গঙ্গা কোয়েস্ট ২০২২ – এ নাম নথিভুক্তিকরণ শুরু হয়েছিল চলতি বছরের ২২শে মার্চ বিশ্ব জল দিবসে। ৪টি বিষয় ভাবনার উপর এই ক্যুইজ প্রতিযোগিতা হচ্ছে। এগুলি হ’ল – অর্থ গঙ্গা ও আজাদি কা অমৃত মহোৎসব, বাস্তব ভূগোল এবং বিখ্যাত জায়গা ও ব্যক্তিত্ব, সাম্প্রতিক বিষয় ও শাসন ব্যবস্থা, উদ্ভিদ ও প্রাণী জগৎ এবং দূষণ/জল পরিশোধন প্রযুক্তি। এই প্রতিযোগিতায় প্রথম পুরস্কার বিজয়ীদের একটি ল্যাপটপ এবং দ্বিতীয় ও তৃতীয় পুরস্কার বিজয়ীদের একটি করে ট্যাবলেট দেওয়া হবে।
১০ বছরের বেশি বয়সী শিক্ষার্থী, প্রাপ্ত বয়স্ক ব্যক্তিরা যাতে এই প্রতিযোগিতায় অংশ নিতে পারেন, সেইভাবেই ক্যুইজের শ্রেণী বিভাগ করা হয়েছে। প্রথম ভাগে প্রথম শ্রেণী থেকে অষ্টম শ্রেণী, দ্বিতীয় ভাগে নবম থেকে দ্বাদশ শ্রেণী এবং তৃতীয় ভাগে প্রাপ্ত বয়স্ক ব্যক্তি/বিশ্ববিদ্যালয়/প্রতিষ্ঠান/প্রবীণ নাগরিকদের রাখা হয়েছে। উল্লেখ্য, দেশের স্বাধীনতার ৭৫ বছরে আজাদি কা অমৃত মহোৎসবের অঙ্গ হিসাবে গৌরবময় ইতিহাস, সংস্কৃতি, ঐতিহ্য তুলে ধরার লক্ষ্যে গঙ্গা কোয়েস্ট ২০২২ আয়োজন করা হয়েছে।
CG/SS/SB
(Visitor Counter : 135
কৃষিমন্ত্রক
কৃষকদের প্রশিক্ষণ
নতুন দিল্লি, ২১ ডিসেম্বর, ২০২১
দেশে কৃষক-বান্ধব ব্যবস্থাপনার সম্প্রসারণে ২০০৫ সাল থেকে কেন্দ্রীয় সরকার পরিচালিত ‘আত্মা’ প্রকল্প বাস্তবায়িত হয়েছে। বর্তমানে ২৮টি রাজ্য এবং ৫টি কেন্দ্রশাসিত অঞ্চলের ৬৯১টি জেলায় এই প্রকল্প চালু হয়েছে। এই প্রকল্পের আওতায় অনুদান ভিত্তিতে কৃষকদের বিভিন্ন প্রয়োজনে সাহায্য করা হয়ে থাকে। সর্বশেষ কৃষি প্রযুক্তি সম্পর্কে বোঝানো, ভালো চাষের জন্য কৃষকদের প্রশিক্ষণ দেওয়া হয়। এক্ষেত্রে রাজ্য সরকারগুলিকেও সাহায্য করা হয়। পাশাপাশি এই প্রকল্পের আওতায় কিষাণ মেলা, কৃষক সম্প্রদায়কে সংগঠিত করার কাজও করা হয়ে থাকে।
কৃষি ও কৃষক কল্যাণ মন্ত্রক দক্ষতা উন্নয়ন ও শিল্পোদ্যোগ মন্ত্রকের মাধ্যমে বিজ্ঞপ্তি প্রকাশ করে গ্রামীণ যুবক এবং কৃষকদের কমপক্ষে ২০০ ঘণ্টা দক্ষতা প্রশিক্ষণ দেওয়ার ব্যবস্থাপনা চালু করেছে। এই প্রশিক্ষণ সাধারণত জাতীয় প্রশিক্ষণ প্রতিষ্ঠান, রাজ্য ভিত্তিক প্রশিক্ষণ প্রতিষ্ঠান, কৃষি বিজ্ঞান কেন্দ্র এবং রাজ্য কৃষি বিশ্ববিদ্যালয়ের মাধ্যমে পরিচালিত হয়। মূলত, মাশরুম উৎপাদন, মৌ মাছি পালন, ক্ষুদ্র সেচ ব্যবস্থাপনা, খামারের সরঞ্জাম রক্ষণাবেক্ষণ ও মেরামত, জৈব চাষ, হাঁস-মুরগি ও পশু পালন, মৎস্য চাষ ইত্যাদি বিষয়ে প্রশিক্ষণ দেওয়া হয়।
২০১৫-১৬ সাল থেকে দেশে গ্রামীণ যুবকদের দক্ষতা প্রশিক্ষণে ‘সাব মিশন অন এগ্রিকালচার এক্সটেনশন’  চালু হয়েছে। ৭ দিনের স্বল্পমেদায়ী দক্ষতা প্রশিক্ষণের ব্যবস্থা রয়েছে এখানে। প্রতি ব্যাচে ১৫ জন প্রশিক্ষণ নিতে পারবেন। কৃষি বিজ্ঞান কেন্দ্র এবং রাজ্য কৃষি বিশ্ব বিদ্যালয় সহ সরকারি ও বেসরকারি প্রতিষ্ঠানের মাধ্যমে গ্রামীণ যুবক, কৃষকদের কৃষি ক্ষেত্রে প্রশিক্ষণ দেওয়া হয়।
সরকার দেশে ৭২৭টি কৃষি বিজ্ঞান কেন্দ্র প্রতিষ্ঠা করেছে। এর মাধ্যমেও কৃষকদের দক্ষতা বিকাশের জন্য প্রযুক্তিগত প্রশিক্ষণ দেওয়া হয়ে থাকে। এতে গ্রামীণ যুব ও মহিলা কৃষক সহ অন্যান্য কৃষকদের জ্ঞানের বিকাশ ঘটে।
বিগত ৫ বছরে এই সমস্ত প্রকল্প চালানোর জন্য রাজ্য ও কেন্দ্রশাসিত অঞ্চলগুলিকে ২,৭৯৫.৬৮ কোটি টাকা দেওয়া হয়েছে। এতে প্রায় ২ কোটি ১০ লক্ষ ৫৯ হাজার ৭০৭ জন কৃষক উপকৃত হয়েছেন। এমনকি ‘আত্মা’ প্রকল্পের মাধ্যমে ৫৩ লক্ষ ১১ হাজার ২৭৪ জন মহিলা কৃষক উপকৃত হয়েছেন।
লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/SS/SKD/
(Visitor Counter : 140
সড়কপরিবহণওমহাসড়কমন্ত্রক
তরল অক্সিজেন সরবরাহের প্রয়োজন বৃদ্ধির কারণে কেন্দ্রীয় সড়ক ও মহাসড়ক মন্ত্রক “ঝুঁকিপূর্ণ কার্গো” পরিবহণের জন্য রাজ্য ও কেন্দ্রশাসিত অঞ্চলগুলিকে প্রশিক্ষক চালকদের একটি তথ্য ভাণ্ডার তৈরি করতে বলেছে
নতুন দিল্লি, ২২ মে, ২০২১
চলতি কোভিড-১৯ অতিমারি পরিস্থিতিতে দেশের বিভিন্ন স্থানে তরল অক্সিজেন দ্রুত এবং সুষ্ঠুভাবে পৌঁছে দেওয়ার ওপর বিশেষ জোর দেওয়া হয়েছে। এক্ষেত্রে কেন্দ্রীয় সড়ক পরিবহণ এবং মহাসড়ক মন্ত্রক ১৯৮৯ সালের কেন্দ্রীয় মোটর ভেহিকেলস আইন অনুসারে কেবল মাত্র প্রশিক্ষণ প্রাপ্ত এবং “ঝুঁকিপূর্ণ কার্গো” পরিবহণে লাইসেন্সধারী চালকদেরই তরল চিকিৎসা অক্সিজেনবাহী ট্রাক চালানোর অনুমতি দিয়েছে। তাই ২৪ ঘণ্টা এই সরবরাহের কাজ অব্যাহত রাখার কথা মাথায় রেখে বর্তমান চালকদের পরিপূরক বা বিকল্প প্রশিক্ষিত চালকদের একটি তথ্য ভাণ্ডার তৈরি করা প্রয়োজন হয়ে পড়েছে। এই পরিপ্রেক্ষিতে মন্ত্রক রাজ্য ও কেন্দ্রশাসিত অঞ্চলগুলিকে প্রশিক্ষিত চালকদের একটি তথ্য ভাণ্ডার তৈরি করার পরামর্শ দিয়েছে এবং এই ধরণের প্রশিক্ষণ প্রাপ্ত ৫০০ জন চালকের নাম অবিলম্বে জানাতে বলা হয়েছে। আগামী দু মাসের মধ্যে এই ধরণের চালকের সংখ্যা আড়াই হাজার করতে হবে।
একই সঙ্গে অতিরিক্ত তথ্য ভাণ্ডার তৈরি করার জন্য একটি কৌশল গ্রহণের প্রস্তাব দেওয়া হয়েছে। স্বল্প সময়ের শিক্ষানবীশ কর্মসূচির মাধ্যমে ঝুঁকিপূর্ণ রায়াসনিক এবং তরল চিকিৎসা অক্সিজেন পরিবহণের জন্য চালকদের দ্রুত প্রশিক্ষণের ব্যবস্থা করার কথা বলা হয়েছে। এমনকি তিন থেকে চার দিনের শিক্ষানবীশ কর্মসূচির মাধ্যমে ঝুঁকিপূর্ণ রায়াসনিক এবং তরল চিকিৎসা অক্সিজেন পরিবহণের দক্ষতার জন্য ভারী গাড়ি চালানোর লাইসেন্স প্রদানের কথাও বলা হয়েছে। লজেস্টিক সেক্টর স্কিল কাউন্সিল, ইন্ডিয়ান কেমিক্যাল কাউন্সিল, জাতীয় দক্ষতা উন্নয়ন নিগম এবং চিকিৎসা অক্সিজেন নির্মাতাদের সহায়তায় এই ধরণের প্রশিক্ষণ কর্মসূচিগুলি তৈরি করতে বলা হয়েছে।
রাজ্য এবং কেন্দ্রশাসিত অঞ্চলগুলিকে কিছু স্থানীয় গাড়ি চালককে এই প্রশিক্ষণ কর্মসূচির জন্য বেছে নেওয়ার পরামর্শ দেওয়া হয়েছে। এছাড়াও সমস্ত দক্ষ গাড়ি চালকদের একটি তালিকা ডিজিটাল প্ল্যাটফর্মে আপলোড করতে বলা হয়েছে। প্রশিক্ষিত এই গাড়ির চালকদের ক্রায়জেনিক তরল চিকিৎসা অক্সিজেনের ট্যাঙ্কার পরিবহণের জন্য ব্যবহার করা হবে। এছাড়াও তাদেরকে বিশেষ কোভিড টিকাদান কর্মসূচির আওতায় যুক্ত করার পরামর্শ দেওয়া হয়েছে। এমনকি তারা যদি কোভিড সংক্রমিত হন তাহলে তাদের হাসপাতালে ভর্তি ও চিকিৎসার ক্ষেত্রে অগ্রাধিকার দেওয়া হবে।
CG/SS/SKD/
(Visitor Counter : 144
রাষ্ট্রপতিরসচিবালয়
ডক্টর শংকর দয়াল শর্মার জন্মবার্ষিকীতে রাষ্ট্রপতির শ্রদ্ধাঞ্জলি
নতুন দিল্লি, ১৯ আগস্ট, ২০২১
ভারতের প্রাক্তন রাষ্ট্রপতি ডক্টর শংকর দায়াল শর্মার জন্মবার্ষিকীতে রাষ্ট্রপতি শ্রী রাম নাথ কোবিন্দ আজ রাষ্ট্রপতি ভবনে তাঁর প্রতি শ্রদ্ধাঞ্জলি অর্পণ করেছেন। রাষ্ট্রপতি এবং রাষ্ট্রপতি ভবনের আধিকারিকরা প্রাক্তন রাষ্ট্রপতির প্রতিকৃতিতে পুষ্পস্তবক অর্পণ করে শ্রদ্ধা নিবেদন করেন।
CG/ SB
(Visitor Counter : 171
পরিবেশওঅরণ্যমন্ত্রক
সরকারের সুপারিশ করা আটটির সব কটি সমুদ্র সৈকতই আন্তর্জাতিক ব্লু ফ্ল্যাগ শংসাপত্র পেয়েছে; ভারতের জন্য যা গর্বেরঃ শ্রী প্রকাশ জাভরেকর
নতুনদিল্লি, ১১ই অক্টোবর, ২০২০
ইউএনইপি, ইউএন ডব্লুটিও, এফইই, আইইউসিএন-এর মত সংস্থার প্রতিনিধিদের নিয়ে গঠিত আন্তর্জাতিক বিচারকমন্ডলী ভারতের ৫টি রাজ্যে ও ২টি কেন্দ্রশাসিত অঞ্চলের আটটি সমুদ্র সৈকত “ব্লু ফ্ল্যাগ”-এর স্বীকৃতি দিয়েছে, যা দেশের জন্য গৌরবের এক মুহূর্ত।
এই সমুদ্র সৈকতগুলি হল, গুজরাটের দ্বারকার শিবরাজপুর, দিউ-এর ঘোঘলা, কর্ণাটকের কাসারকোড় ও পাড়ুবিদরি, কেরলের কাপ্পাড়, অন্ধ্রপ্রদেশের রুশিকোন্ডা, ওডিশার পুরির গোল্ডেন এবং আন্দামান ও নিকোবর দ্বীপপুঞ্জের রাধানগর।
আন্তর্জাতিক বিচারক মন্ডলী, উপকুল অঞ্চলের দূষণ নিয়ন্ত্রণের জন্য “আন্তর্জাতিক সেরা উদ্যোগ”-এর তৃতীয় পুরষ্কার ভারতকে দিয়েছে।
কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী প্রকাশ জাভড়েকর বলেছেন, একবারেই আটটি সমুদ্র সৈকতের ‘ব্লু ফ্ল্যাগ’–এর খেতাব পাওয়া, এর আগে কোন দেশ পায়নি। এক ট্যুইট বার্তায় শ্রী জাভড়েকর বলেছেন, সংরক্ষণ ও স্থিতিশীল উন্নয়নের জন্য ভারতের প্রয়াস আন্তর্জাতিক স্বীকৃতি পেল। এশিয়া প্রশান্তমহাসাগরীয় অঞ্চলে ভারতই প্রথম দেশ যে মাত্র দুই বছরে এই স্বীকৃতি পেল।
এশিয়ার মধ্যে জাপান, দক্ষিণ কোরিয়া ও সংযুক্ত আরব আমীরশাহীর বেশ কয়েকটি সমুদ্র সৈকত এর আগে এই খ্যাতি পেলেও তার জন্য সময় লেগেছে ৫ থেকে ৬ বছর।
এর ফলে বিশ্বের ৫০টি ব্লু ফ্ল্যাগ দেশের মধ্যে ভারত জায়গা করে নিয়েছে। পরবর্তী ৫ বছরে আরো ১০০টি সমুদ্র সৈকত যাতে এই শিরোপা অর্জন করতে পারে সেই লক্ষ্যে পরিকল্পনা করা হচ্ছে।
ভারত ২০২০ সালে এই স্বীকৃতি অর্জনের জন্য প্রথম উদ্যোগী হয়। প্রথম পর্যায়ে উপকূলবর্তী রাজ্য ও কেন্দ্রশাসিত অঞ্চলগুলিকে ১টি করে সমুদ্র সৈকতের উন্নয়ন করার জন্য বলা হয়। এর পর ২০২০-র পর্যটন মরশুমের জন্য ৮টি সমুদ্র সৈকতের নাম পাঠান হয়।
সুসংহত উপকূলীয় অঞ্চল ব্যবস্থাপনা প্রকল্পের আওতায় কেন্দ্রীয় পরিবেশ বন ও জলবায়ু পরিবর্তন মন্ত্রক যে উদ্যোগ নিয়েছে, তারই ফ্ল্যাগশিপ কর্মসূচী হল বিমস ౼ অর্থাৎ বিচ এনভায়রনমেন্ট অ্যান্ড অ্যাস্থেটিক্স ম্যানেজমেন্ট সার্ভিসেস । এর মূল উদ্দেশ হল ডেনমার্কের দ্য ফাউন্ডেশন অফ এনভায়রনমেন্ট এডুকেশনের ব্লু ফ্ল্যাগ শিরোপা অর্জনের জন্য যে সব মান নির্ধারিত রয়েছে, সেই মানে পৌঁছান।
বিমস কর্মসূচীর মাধ্যমে এর জন্য যে সব উদ্যোগ নেওয়া হয়েছে, সেগুলি হলঃ- সমুদ্র সৈকতের ও উপকূলীয় অঞ্চলের দূষণ হ্রাস, সমুদ্র সৈকতের বিভিন্ন সুযোগ সুবিধা বাড়ানোর জন্য স্থিতিশীল উন্নয়নে উৎসাহদান, সমুদ্র উপকূলের বাস্তুতন্ত্র ও প্রাকৃতিক সম্পদ সংরক্ষণ করা, সমুদ্র সৈকতের পরিবেশ সংক্রান্ত নিয়ম মেনে ওই অঞ্চলে যারা যাবেন তাঁদের জন্য পরিচ্ছন্ন জায়গার ব্যবস্থা করা, যেখানে স্বাস্থ্যবিধি ও নিরাপত্তা বজায় থাকবে। প্রকৃতির সঙ্গে সম্প্রীতি বজায় রেখে সৈকতে পর্যটনের বিকাশ ঘটানোও এই কর্মসূচীর আরেকটি উদ্দেশ।
CG/CB
(
কেন্দ্রীয়মন্ত্রিসভা
ফার্মাকোপোইয়া কমিশন ফর ইন্ডিয়ান মেডিসিন অ্যান্ড হোমিওপ্যাথি -কে আয়ুষ মন্ত্রকের অধীনস্থ প্রতিষ্ঠান হিসেবে গড়ে তোলার প্রস্তাবে কেন্দ্রীয় মন্ত্রিসভার অনুমোদন
নতুন দিল্লি, ০৩ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ফার্মাকোপোইয়া কমিশন ফর ইন্ডিয়ান মেডিসিন অ্যান্ড হোমিওপ্যাথি -কে আবারও প্রতিষ্ঠা করার প্রস্তাবে অনুমোদন দিয়েছে। আয়ুষ মন্ত্রকের অধীনস্থ একটি সংস্থা হিসেবে এটি আত্মপ্রকাশ করবে। ফার্মাকোপাইয়া ল্যাবরেটরি ফর ইন্ডিয়ান মেডিসিন  এবং হোমিওপ্যাথিক ফার্মাকোপাইয়া ল্যাবরেটরি -এই দুটি কেন্দ্রীয় পরীক্ষাগারকে সংযুক্তিকরণ করে নতুন এই প্রতিষ্ঠানে অন্তর্ভুক্ত করা হবে।
বর্তমানে  আয়ুষ মন্ত্রকের অধীন একটি স্বায়ত্ত্বশাসিত সংস্থা। পিএলআইএম ও এইচপিএল౼ এই দুটি সংস্থাকে সংযুক্তিকরণের ফলে আয়ুর্বেদ, সিদ্ধা, ইউনানি এবং হোমিওপ্যাথি ওষুধের ব্যবহার, সেগুলির মান নিয়ন্ত্রণ সহ পরীক্ষানিরীক্ষার ক্ষেত্রে গতি আসবে।
এই সংযুক্তির ফলে আয়ুষ মন্ত্রকের বিভিন্ন ওষুধ এবং ওষুধ সংক্রান্ত গবেষণার প্রকাশনায় গুরুত্ব দেওয়া হবে। ১৯৪৫ সালে ড্রাগস অ্যান্ড কসমেটিক্স রুলসের প্রয়োজনীয় সংশোধন করে -কে আইনী স্বীকৃতি দেওয়া হবে এবং গবেষণাগারগুলিকে প্রয়োজনীয় সংস্কার করা হবে। ডিরেক্টর জেনারেল হেলথ সার্ভিসেস, ড্রাগস কন্ট্রোলার জেনারেল অ্যান্ড আয়ুর্বেদ, সিদ্ধা অ্যান্ড ইউনানি ড্রাগস টেকনিক্যাল অ্যাডভাইজারি বোর্ডের সঙ্গে পরামর্শক্রমে এই সংস্থাটির গঠন করা হবে।
পিএলআইএম এবং এইচসিএল আয়ুষমন্ত্রকের অধস্তন দপ্তর এবং পিসিআইএম অ্যান্ড এইচ একটি স্বায়ত্ত্ব শাসিত সংস্থা হিসেবে এতদিন থাকলেও বর্তমানে এই সংস্থাগুলিকে সংযুক্তিকরণের পর আয়ুষমন্ত্রকের সরাসরি প্রশাসনিক নিয়ন্ত্রণে নতুন সংস্থাটি কাজ করবে। এই সংযুক্তিকরণের ফলে ওধুষ নিয়ে গবেষণার বিভিন্ন প্রকাশনা ছাড়াও আয়ুর্বেদ, সিদ্ধা, ইউনানি এবং হোমিওপ্যাথি ওষুধের মানের সংগতিসাধন, একই ধরণের ওষুধের নকল আটকানোর মতন বিভিন্ন কাজকর্ম এই সংস্থাটি করবে।
(CG/CB/SKD
প্রধানমন্ত্রীরদপ্তর
অন্ধ্রপ্রদেশের পূর্ব গোদাবরীতে নৌকাডুবিতে জীবনহানির ঘটনায় প্রধানমন্ত্রীর শোক জ্ঞাপন
নয়াদিল্লি, ১৫ সেপ্টেম্বর, ২০১৯
অন্ধ্রপ্রদেশের পূর্ব গোদাবরীতে নৌকাডুবিতে প্রাণহানির ঘটনায় প্রধানমন্ত্রী শ্রী নরেন্দ্র মোদী শোক প্রকাশ করেছেন।
এক শোকবার্তায় প্রধানমন্ত্রী জানান, “অন্ধ্রপ্রদেশের পূর্ব গোদাবরীতে নৌকাডুবির ঘটনায় আমি গভীরভাবে মর্মাহত। নিহতদের পরিবারের প্রতি আমার সমবেদনা। দুর্ঘটনাস্থলে উদ্ধার কাজ চলছে”।
CG/CB/SB
(Visitor Counter : 82
প্রধানমন্ত্রীরদপ্তর
প্রধানমন্ত্রী মহারাষ্ট্রের ধুলে’তে দুর্ঘটনায় প্রাণহানির জন্য শোক প্রকাশ করেছেন পিএমএনআরএফ থেকে আর্থিক সাহায্যের কথা ঘোষণা করা হয়েছে
নয়াদিল্লি, ০৪ জুলাই, ২০২৩
প্রধানমন্ত্রী শ্রী নরেন্দ্র মোদী মহারাষ্ট্রের ধুলেতে দুর্ঘটনায় প্রাণহানির জন্য শোক প্রকাশ করেছেন। পিএমএনআরএফ থেকে মৃতের নিকটাত্মীয়দের ২ লক্ষ এবং আহতদের ৫০ হাজার টাকা করে আর্থিক সাহায্যের কথা ঘোষণা করেছেন প্রধানমন্ত্রী।
প্রধানমন্ত্রীর কার্যালয় থেকে একটি ট্যুইটে জানানো হয়েছে, “মহারাষ্ট্রের ধুলেতে দুর্ঘটনা মর্মান্তিক। শোকাহত পরিবারগুলির প্রতি সমবেদনা। আহতদের দ্রুত আরোগ্যের জন্য প্রার্থনা জানাই। মৃতের নিকটাত্মীয়দের ২ লক্ষ এবং আহতদের ৫০ হাজার টাকা করে পিএমএনআরএফ থেকে আর্থিক সাহায্য দেওয়া হবে: প্রধানমন্ত্রী @narendramodi”.
CG/SS/SB……05_JULY_2023...……..
(
শিল্পওবাণিজ্যমন্ত্রক
ষষ্ঠ পূর্ব এশিয়া শীর্ষ বৈঠক এবং পঞ্চদশ ভারত-আসিয়ান অর্থমন্ত্রীদের বৈঠক অনুষ্ঠিত হল সিঙ্গাপুরে
ভারতের শিল্প এবং বাণিজ্য মন্ত্রী সুরেশ প্রভু সিঙ্গাপুরে আয়োজিত ষষ্ঠ পূর্ব এশিয়া শীর্ষ বৈঠক এবং পঞ্চদশ ভারত-আসিয়ান অর্থনৈতিক মন্ত্রীদের সভায় অংশগ্রহণ করেছেন। সিঙ্গাপুর বর্তমানে আসিয়ান দেশগোষ্ঠীর চেয়ারম্যান পদে রয়েছে। ষষ্ঠ পূর্ব এশীয় অর্থনৈতিক মন্ত্রীদের বৈঠকে সিঙ্গাপুরের শিল্প ও বাণিজ্য মন্ত্রী চান চুন সিঙ্গ পৌরোহিত্য করেন। দশটি আসিয়ানভুক্ত দেশের অর্থনৈতিক বিষয় সংক্রান্ত মন্ত্রীরা এই বৈঠকে অংশ নেন। এছাড়া, অস্ট্রেলিয়া, চিন, ভারত, জাপান, কোরিয়া প্রজাতন্ত্র, নিউজিল্যান্ড, রুশ ফেডারেশন এবং মার্কিন যুক্তরাষ্ট্রের মতো আসিয়ানের আলোচনায় অংশীদার দেশগুলির মন্ত্রীরাও এই বৈঠকে উপস্থিত ছিলেন। সংশ্লিষ্ট মন্ত্রীরা ২০১৮-য় বিশ্ব অর্থনীতির উচ্চ হারে বৃদ্ধির পূর্বাভাসকে স্বাগত জানান এবং পূর্ব এশিয়ার দেশগুলির মধ্যে বাণিজ্য ও বিনিয়োগ সংক্রান্ত সম্পর্কের উন্নয়নের ওপর জোর দেন। অর্থনীতির ব্যাপক ক্ষেত্রে বিঘ্নের সম্ভাবনার কথা স্বীকার করে তাঁরা এর ফলে যে বিশ্ব অর্থনীতির বৃদ্ধি বাধাপ্রাপ্ত হতে পারে, তা মেনে নেন এবং পূর্ব এশীয় দেশগুলির মধ্যে অর্থনৈতিক ক্ষেত্রে যোগাযোগ এই সমস্যা মোকাবিলায় সহায়ক হবে বলে তারা আশা প্রকাশ করেন।
সম্মেলনে উপস্থিত মন্ত্রীরা অবাধ ও উন্মুক্ত বাজারের গুরুত্ব এবং ব্যবসায়িক পরিবেশে স্বচ্ছতা বজায় রাখার ওপর জোর দেন। ডিজিটাল অর্থনীতির চ্যালেঞ্জ মোকাবিলায় বর্তমানে যে উদ্যোগ নেওয়া হয়েছে, এই সভা থেকে তার গুরুত্ব স্বীকার করা হয়।
ষষ্ঠ পূর্ব এশীয় শীর্ষ বৈঠকের পর পঞ্চদশ ভারত-আসিয়ান অর্থনৈতিক বিষয় সংক্রান্ত মন্ত্রীদের আলোচনা-বৈঠক অনুষ্ঠিত হয়। এই বৈঠকে যৌথভাবে সভাপতিত্ব করেন সিঙ্গাপুরের শিল্প-বাণিজ্য মন্ত্রী চান চুন সিঙ্গ এবং ভারতের শিল্প ও বাণিজ্য মন্ত্রী শ্রী সুরেশ প্রভু। আসিয়ানভুক্ত দশটি দেশের অর্থনৈতিক বিষয় সংক্রান্ত মন্ত্রীরা এই সভায় উপস্থিত ছিলেন এবং ভারত ও আসিয়ানের মধ্যে অর্থনীতি এবং বাণিজ্যিক লেনদেন সংক্রান্ত বিষয়ে আলাপ-আলোচনা করেন। ভারতের সঙ্গে আসিয়ান গোষ্ঠীভুক্ত দেশগুলির অর্থনৈতিক সম্পর্ক আরও জোরদার করার বিষয়ে তাঁরা তাঁদের অঙ্গীকার ব্যক্ত করেন। ২০১৭-১৮ অর্থবর্ষে আসিয়ান গোষ্ঠী ভারতের দ্বিতীয় বৃহত্তম বাণিজ্যিক অংশীদার হিসেবে উঠে এসেছে। এই ক্ষেত্রে ভারতের সঙ্গে আসিয়ানের ৮,১৩৩ কোটি ডলারের সমতুল দ্বিপাক্ষিক বাণিজ্যিক লেনদেন হয়েছে। এই পরিমাণ বিশ্বের সঙ্গে ভারতের মোট বাণিজ্যিক লেনদেনের ১০.৫৮ শতাংশ।
এই বৈঠকে আসিয়ান গোষ্ঠীভুক্ত দেশগুলির মন্ত্রীরা ২০১৮-র ২২-২৩ জানুয়ারি নতুন দিল্লীতে আসিয়ান-ভারত ব্যবসা এবং বিনিয়োগ সম্মেলনের ফলাফলে সন্তোষ ব্যক্ত করেন। এ বছরেরই নভেম্বর মাসে মালয়েশিয়ার কুয়ালালামপুরে ভারত-আসিয়ান বাণিজ্য শীর্ষ বৈঠক অনুষ্ঠিত হবে বলে এই সভা থেকে ঘোষণা করা হয়। এরপরই ২০১৯-এর ২১-২৩ ফেব্রুয়ারি নতুন দিল্লীতে চতুর্থ ভারত-আসিয়ান শীর্ষ বৈঠক এবং অংশীদারিত্বের প্রদর্শনীর আয়োজন করা হবে। এই অঞ্চলে বাণিজ্য এবং বিনিয়োগের গতিবেগকে ধরে রাখতে ভারত-আসিয়ান বাণিজ্যিক পরিষদ তাদের সুপারিশগুলি এই বৈঠকে পেশ করে।
(Visitor Counter : 160
জাহাজচলাচলমন্ত্রক
কলকাতা বন্দরের হলদিয়া ডক কমপ্লেক্সে আধুনিক অগ্নিনির্বাপণ ব্যবস্থার জন্য জাহাজ চলাচল মন্ত্রকের ১০৭কোটি টাকা বরাদ্দ
বন্দরে নিরাপদে মাল ওঠানোনামানোর জন্য গুরুত্বপূর্ণ উদ্যোগ
নতুনদিল্লি, ১৪ই জুলাই,২০২০
কেন্দ্রীয় জাহাজ চলাচল মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডভিয়া কলকাতা বন্দরের হলদিয়া ডক কমপ্লেক্সের ৫টি জেটিতে অগ্নিনির্বাপণ ব্যবস্থার উন্নয়নে ১০৭ কোটি টাকা বরাদ্দ করেছেন।
অত্যাধুনিক এই ব্যবস্থার ফলে হলদিয়া ডক কমপ্লেক্সে পেট্রোরসায়ন পণ্য ওঠানো ও নামানোর কাজ নিরাপদে করা যাবে। পেট্রোলিয়াম ও প্রাকৃতিক গ্যাস মন্ত্রকের তৈল শিল্প নির্দেশালয়ের নির্দেশিকা অনুযায়ী রান্নার গ্যাস  সহ অন্যান্য পণ্য ওঠানো বা নামানোর জন্য যে অগ্নিনির্বাপণ ব্যবস্থাপনা থাকার প্রয়োজন সেটি এই মুহূর্তে হলদিয়া ডক কমপ্লেক্সে নেই। জাহাজ চলাচল মন্ত্রক, প্রধান প্রধান বন্দরগুলিতে মালপত্র ওঠানো বা নামানোর জন্য নিরাপত্তাকে অগ্রাধিকার দিয়ে থাকে। অগ্নিসুরক্ষায় আন্তর্জাতিক মান গড়ে তোলার জন্য মন্ত্রকের এই প্রয়াস।
হলদিয়া ডকে তরলীকৃত পেট্রোলিয়াম গ্যাস এবং তরলীকৃত প্রাকৃতিক গ্যাস পরিবহণ অদূর ভবিষ্যতে বাড়ানো হবে। তৈল শিল্প নির্দেশালয়ের নির্দেশিকা অনুযায়ী কলকাতা বন্দরে পেট্রো রাসায়নিক পণ্য নিরাপদে ওঠানো নামানোর কাজে অত্যাধুনিক এই অগ্নি নির্বাপণ ব্যবস্থা সহায়ক হবে।
(CG/CB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৩৯ কোটির মাইলফলক ছাড়িয়েছে
সুস্থতার হার বেড়ে ৯৭.২৮ শতাংশ
দেশে গত ২৪ ঘণ্টায় ৪১ হাজার ৮০৬ জন নতুন করে আক্রান্ত
ভারতে বর্তমানে সুস্পষ্টভাবে করোনায় আক্রান্তের সংখ্যা ৪ লক্ষ ৩২ হাজার ৪১, যা মোট আক্রান্তের ১.৩৯ শতাংশ
দৈনিক আক্রান্তের হার ২.১৫ শতাংশ, লাগাতার ২৪ দিন ৩ শতাংশের নীচে
নয়াদিল্লি, ১৫ জুলাই, ২০২১
ভারতে কোভিড-১৯ টিকাকরণের পরিধি ৩৯ কোটির মাইলফলক ছাড়িয়েছে। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৩৯ কোটি ১৩ লক্ষ ৪০ হাজার ৪৯১। একইভাবে গত ২৪ ঘণ্টায় ৩৪ লক্ষ ৯৭ হাজার ৫৮টি টিকার ডোজ দেওয়া হয়েছে।
মোট টিকাকরণের পরিসংখ্যান নিম্নরূপ:
সর্বজনীন কোভিড-১৯ টিকাকরণের নতুন পর্যায় গত ২১ জুন থেকে শুরু হয়েছে। কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
মহামারী শুরুর সময় থেকে আক্রান্ত ব্যক্তিদের মধ্যে ইতিমধ্যেই ৩ কোটি ১ লক্ষ ৪৩ হাজার ৮৫০ জন আরোগ্য লাভ করেছেন। অন্যদিকে, গত ২৪ ঘণ্টায় আরও ৩৯ হাজার ১৩০ জন রোগী করোনামুক্ত হয়েছেন। এর ফলে, জাতীয় স্তরে সুস্থতার হার আরও বেড়ে ৯৭.২৮ শতাংশ হয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৪১ হাজার ১০৬। এর ফলে, গত ১৮ দিন দৈনিক আক্রান্তের সংখ্যা ৫০ হাজারেরও নীচে রয়েছে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের কারণেই এই সাফল্য অর্জিত হয়েছে।
ভারতে সুস্পষ্টভাবে করোনায় আক্রান্তের সংখ্যা আজ দাঁড়িয়েছে ৪ লক্ষ ৩২ হাজার ৪১, যা মোট আক্রান্তের কেবল ১.৩৯ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৯ লক্ষ ৪৩ হাজার ৪৮৮টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা ৪৩ কোটি ৮০ লক্ষ ১১ হাজার ৯৫৮।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার ক্রমশ নিম্নমুখী হয়েছে। সাপ্তাহিক-ভিত্তিতে আক্রান্তের হার বর্তমানে ২.২১ শতাংশ। একইভাবে, দৈনিক আক্রান্তের হার ২.১৫ শতাংশ। দৈনিক-ভিত্তিতে আক্রান্তের হার গত ২৪ দিন ৩ শতাংশের নীচে এবং লাগাতার ৩৮ দিন ৫ শতাংশের নীচে রয়েছে।
CG/BD/SB
(Visitor Counter : 146